**Uudet tarkastusraporttipohjat Business Finlandin rahoitukseen**

Business Finlandin rahoittamien projektien rahoitusehdoissa edellytetään, että rahoituksen saajan on toimitettava loppuraportin yhteydessä riippumattoman tilintarkastajan tarkastusraportti, joka koskee koko projektin kestoaikaa. Business Finland voi hyväksyä projektin kokonaiskustannukset sen jälkeen, kun rahoituksen saaja on toimittanut tarkastusraportin. Tilintarkastaja toteaa projektin kokonaiskustannukset, tekee tarkastusraporttipohjan mukaiset toimenpiteet sekä kirjaa havainnot.

Erikseen sovittavia toimenpiteitä koskeviin toimeksiantoihin sovelletaan ISRS 4400 -standardia. Standardi on uudistunut ja se on tullut voimaan 1.1.2022. Business Finland on yhdessä Suomen Tilintarkastajat ry:n kanssa päivittänyt Business Finlandin rahoituksessa käytettävät tarkastusraporttipohjat vastaamaan uudistunutta ISRS 4400 -standardia.

Business Finlandin rahoituksessa uusia tarkastusraporttipohjia käytetään sellaisissa toimeksiannoissa, joiden ehdoista tilintarkastaja ja toimeksiantaja (rahoitusta saanut organisaatio) sopivat 1.1.2022 tai sen jälkeen. Business Finlandin nettisivuilta löytyvät sekä aikaisemmin käytössä olleet tarkastusraporttipohjat että uudet, päivitetyt tarkastusraporttipohjat. Raporttipohjat ja tietoa tilintarkastajalle löytyvät Business Finlandin nettisivuilta: <https://www.businessfinland.fi/suomalaisille-asiakkaille/palvelut/rahoitus/ohjeet-ehdot-ja-lomakkeet/tilintarkastajille>

Business Finlandilla on monia eri rahoituspalveluja, joille kaikille on omat rahoitusehdot. Aikaisemmin kaikille eri rahoitusehdoille löytyi myös oma tarkastusraporttipohja. Päivitetyissä tarkastusraporttipohjissa yhdistimme niiden rahoituspalvelujen raportteja, joissa kustannusmallit ovat samanlaisia. Uusia raporttipohjia on kahdeksan.

**Rahoituspalvelu Tarkastusraporttipohja**

Yritysten tutkimus- ja kehitystoiminnan rahoitusehdot Yritysten TKI-toiminnan rahoitus

Innovaatioklusterin rahoitusehdot

IPCEI-rahoitusehdot

Tutkimusinfrastruktuurin rahoitusehdot

Energiatuen rahoitusehdot Energiatuki ja Kiertotalouden

Kiertotalouden investointiavustuksen rahoitusehdot investointiavustus

Nuoret innovatiiviset yrityksen (NIY) rahoituksen ehdot Nuorten innovatiivisten yritysten (NIY) rahoitus

Audiovisuaalisen alan tuotantokannustimen rahoitusehdot Audiovisuaalisen alan tuotantokannustin

Laivanrakennuksen innovaatiotuen rahoitusehdot Laivanrakennuksen innovaatiotuki

Kasvumoottorin alustayhtiön käynnistystuen rahoitusehdot Kasvumoottorin käynnistystuki

Julkisten toimijoiden kehittämishankkeiden rahoitusehdot Julkisten toimijoiden kehittämishankkeiden rahoitus

Julkisen tutkimuksen rahoitusehdot Julkisen tutkimuksen rahoitus

Business Finland voi hyväksyä tilintarkastajan tarkastusraportin kohtuulliset kustannukset projektin suoraksi kustannukseksi.

Lisätietoja tarkastusraporttipohjista antaa:

Senior director Anne Kleemola

p. 358 50 557 7653, [anne.kleemola@businessfinland.fi](mailto:anne.kleemola@businessfinland.fi)